Απόλυτη Ευφυΐα (τηλεοπτική σειρά)

Η Απόλυτη Ευφυΐα (αγγλικά: Limitless) είναι αμερικάνικη κωμική σειρά δράσης. Πρωταγωνιστεί ο Τζέηκ ΜακΝτόρμαν ως Μπράιαν Φιντς, ο οποίος ανακαλύπτει την δύναμη ενός μυστηριώδους φαρμάκου αποκαλούμενου NZT-48, το οποίο ανοίγει πλήρως τις δυνατότητες του εγκεφάλου και τον βοηθά να έχει πλήρη έλεγχο όλων όσων διάβασε, άκουσε ή είδε ποτέ του. Βασίζεται πάνω στην ομώνυμη ταινία, η οποία με την σειρά της βασίστηκε στο μυθιστόρημα "Σκοτεινά Πεδία" (The Dark Fields), και λαμβάνει χώρα μετά τα γεγονότα τής ταινίας. Η σειρά παραγγέλθηκε από το CBS στις 8 Μαΐου 2015, και έκανε πρεμιέρα στις 22 Σεπτεμβρίου 2015.

Στις 23 Οκτωβρίου 2015, το CBS επέλεξε την σειρά για πλήρη περίοδο 22 επεισοδίων.

Υπόθεση 
Ο Μπράιαν Φιντς (ΜακΝτόρμαν), ένας 28χρονος βιοπαλαιστής μουσικός, έρχεται σε επαφή με το NZT-48, ένα θαυματουργό χάπι που του δίνει πρόσβαση σε κάθε νευρώνα τού μυαλού του. Για δώδεκα ώρες μετά την λήψη τού φαρμάκου γίνεται ο εξυπνότερος άνθρωπος του πλανήτη, ικανός να ανασύρει κάθε λεπτομέρεια τής ζωής του. Με τον μυστηριώδη Γερουσιαστή των Η.Π.Α. Έντη Μόρρα (Κούπερ) που του προσφέρει ένα δεύτερο φάρμακο (ενισχυτή) για να εξαλείψει τις θανατηφόρες παρενέργειες του ΝΖΤ, ο Μπράιαν χρησιμοποιεί τις επαυξημένες του ικανότητες προς βοήθεια τής πράκτορα του FBI Ρεμπέκκας Χάρρις (Κάρπεντερ). Το πρόβλημα είναι ότι το FBI δεν γνωρίζει για την ενισχυτική δόση και ο Μπράιαν πρέπει να κρατήσει τους δύο κόσμους χωριστούς.

Ηθοποιοί

Πρωταγωνιστές 
 Τζεηκ ΜακΝτόρμαν ως Μπράιαν Φιντς, ένας 28χρονος μουσικός, που προσλαμβάνεται από το FBI αφού μάθουν ότι έχει ανοσία στο θανατηφόρο ΝΖΤ-48.
 Τζένιφερ Κάρπεντερ ως πράκτορας του FBI, Ειδική Πράκτορας Ρεμπέκκα Χάρρις,  μία πράκτορας τής οποίας ο πατέρας ήταν εξαρτημένος στο ΝΖΤ.
 Χιλλ Χάρπερ ως Ειδικός Πράκτορας του FBI Σπέλλμαν Μπόυλ. 
 Μαίρη-Ελίζαμπεθ Μαστραντώνιο ως Ειδική Πράκτορας τού FBI και στην Διοίκηση, Ναζρήν "Ναζ" Πουραν Ιρανικής καταγωγής, .

Διερχόμενοι 
 Μπράντλεϊ Κούπερ ως Γερουσιαστής Έντη Μόρρα, ο πρωτότυπος πρωταγωνιστής στην ταινία.
 Ρων Ρίφκιν ως Ντέννις Φιντς, ο πατέρας τού Μπράιαν.
 Μπλαιρ Μπράουν ως Μαρή Φιντς, η μητέρα τού Μπράιαν.
 Mέγκαν Γκυνάν ως Ρέητσελ Φιντς, η αδελφή τού Μπράιαν.
 Tωμ Ντέγκναν ως Πράκτορας Τζέησων "Άικ"
 Mάικλ Τζέημς Σω ως Πράκτορας "Μάικ"
 Κόλιμ Σάλμον ως Τζάρροντ Σαντς, πρώην πράκτορας τού MI6 που δρα για τον Μόρρα
 Τζωρτζίνα Χάιγκ ως Πάιπερ Μπαιρντ, μία ακόμα χρήστρια ΝΖΤ που έκλεψε το ένζυμο τού Γερουασιαστή Μόρρα και προσπαθεί να το αναπαραγάγει
 Μάικλ Ντεβίν ως Τζέημς "Τεκ" Πάτζετ
 Ντεσμοντ Χάρριγκτων ως Πράκτορας Κέησυ Ρουκς, μέλος των ΜΑΤ.

Επεισόδια

Προβολή 
Η πρεμιέρα στις Η.Π.Α. από το CBS έγινε στις 22 Σεπτεμβρίου 2015. Στον Καναδά, η σειρά προβλήθηκε ταυτόχρονα με την Αμερικανική προβολή στο Global. Η σειρά έκανε πρεμιέρα στην Αυστραλία στο Network Ten στις 11 Οκτωβρίου 2015. Στο Ηνωμένο Βασίλειο και την Ιρλανδία, η σειρά ξεκίνησε στις 17 Φεβρουαρίου 2016 στο Sky One.

Αντιμετώπιση 
Ο ιστότοπος κριτικών Rotten Tomatoes αναφέρει 59% αποδοχής με μέσον όρο 6.3/10 βασισμένο σε 44 κριτικές.  Στο Metacritic, η σειρά διατηρεί έναν μέσον όρο 57 (από τους 100 βαθμούς) βάσει 30 κριτικών.

Τηλεθέαση Η.Π.Α.

Παραπομπές 

Αμερικανικές τηλεοπτικές σειρές
Τηλεοπτικές σειρές του CBS